laion/Wikipedia-Exotic huggingface dataset:
הרפתקאות הלו קיטי וחברים

הרפתקאות הלו קיטי וחברים (באנגלית: The Adventures of Hello Kitty & Friends, בכתב סיני: Hello Kitty 愛漫遊) היא סדרת הנפשה ממוחשבת הונג קונגית-יפנית-אמריקאית לילדים, אשר מבוססת על דמותה של הלו קיטי ודמויות נוספות של החברה היפנית "Sanrio". הסדרה בוימה על ידי מת'יו סוונסון ובילי פרוליק, הידוע כאחד הכותבים של הסרט "מדגסקר". הסדרה שודרה במקור בהונג קונג בערוץ TVB Jade, החל מ-16 בפברואר 2008 עד שנת 2009. בישראל הסדרה שודרה לראשונה בערוץ הופ! בשנת 2013 בדיבוב לעברית. לסדרה הופקה עונה אחת הכוללת 52 פרקים באורך 12 דקות. הסדרה זכתה במספר פרסים והכרות, ביניהם Hong Kong ICT Awards בשנת 2008. הסדרה עוקבת אחר הלו קיטי, חתולה אשר בכל פרק לומדת ערכים חדשים יחד עם חבריה הטובים. בין הערכים נמצאים ערכי המשפחה והחברות, חלק מערכי הליבה של החברה היפנית "Sanrio". הלו קיטי (Hello Kitty) - הדמות הראשית של הסדרה. חתולה קטנה ועליזה. החברה הכי טובה של מלודי. דניאל (Dear Daniel) - חתול חכם בגילה של קיטי. מתלבש תמיד בצורה רשמית. מאוהב בהלו קיטי. מלודי (My Melody) - ארנבת. החברה הכי טובה של קיטי. אוהבת לאפות עוגיות לחבריה. פוצ'אקו (Pochacco) - כלבלב ידידותי. אוהב לשחק כדורגל, בעיקר בתור שוער. פינגי בו (Badtz-Maru) - פינגווין אנוכי אך בעל לב טוב. בעל חלומות פאר. קוואקי (Keroppi) - צפרדע בעל נטייה להמציא דברים. אוהב לנהוג במכוניתו ולשחק עם צעצועים חדשים. מר וייט (Mr. White) - מורה בבית הספר של קיטי וחבריה. קיקי וללה (Kiki & Lala) - אחים תאומים בעלי כוחות קסומים. הדיבוב העברי בוים על ידי מייה קדוש, והופק על ידי אפרת אולמן ויורם שרתוק. גבריאלה לואיס - הלו קיטי טליה ברקאי - מלודי מייה קדוש - פוצ'אקו / קיקי עינת אזולאי - קוואקי / ללה אורלי תגר - פינגי בו דור סרוגו - דניאל עמי מנדלמן - מר וויט הלו קיטי מיצי מימי ועוד "הרפתקאות הלו קיטי וחברים", במסד הנתונים הקולנועיים IMDb (באנגלית) הרפתקאות הלו קיטי וחברים, במיזם "אישים" לתיעוד היצירה הישראלית
ייצור זכוכית

ייצור הזכוכית הוא תהליך שבמהלכו מופקים מוצרי זכוכית או רכיבי זכוכית. תהליך יצור הזכוכית מתבצע בשתי שיטות עיקריות - שיטת הזכוכית הצפה המייצרת משטחי זכוכית, וניפוח זכוכית המייצר בקבוקים ומכלים אחרים. זכוכית צפה היא משטח של זכוכית, אשר יוצרה באמצעות הצפת הזכוכית המותכת על מצע של מתכת מותכת. לרוב המתכת המשמשת בתהליך זה היא בדיל, אך בעבר השתמשו גם בסגסוגות בעלות נקודת התכה נמוכה ועופרת. שיטה זו מעניקה למשטח עובי אחיד ופני שטח מאוד חלקים. החלונות המודרניים עשויים ממשטחי זכוכית. באופן נרחב, מפעלים מודרניים של מכלי זכוכית מורכבים משלושה חלקים עיקריים: בית האצווה, הקצה החם והקצה הקר. בית האצווה אחראי על חומרי הגלם; הקצה החם אחראי על הייצור עצמו והקצה הקר מטפל בבדיקת המוצר ואריזתו. תהליך ייצור הזכוכית מתחיל בבית האצווה. בית האצווה משמש לאחסון של חומרי הגלם בממגורות גדולות. על פי רוב מאוחסנים בו חומרי גלם אשר מספיקים למשך יום עבודה אחד עד חמישה ימי עבודה. הפעולה של בית האצווה יכולה להיות ידנית או אוטומטית. בבית האצווה מתבצעות מספר פעולות אשר נועדו להכין את המרכיבים של הזכוכית לקראת הייצור. הן כוללות מדידה, הרכבה, ערבוב והובלה לתנור. הקצה החם של תהליך ייצור הזכוכית הוא המקום שבו הזכוכית המותכת מעובדת למוצרי זכוכית. בקצה החם חומרי הגלם נכנסים לתנור, כדי שיהיה ניתן להפיק מהם את מוצרי הזכוכית. חומרי הגלם מוזנים לתנור בקצב איטי ומבוקר על ידי מערכת עיבוד האצווה. התנור המשמש לייצור הזכוכית פועל על גז טבעי או דלק, בטמפרטורות של 1,575°C. הטמפרטורה המרבית תלויה באיכות החומרים שמהם מורכב הכבשן והרכב הזכוכית. בדרך כלל, גודל התנור מסווג לפי יכולות ייצור טונות מטריות ליום (metric tons per day - MTPD). קיימות שתי שיטות עיקריות לייצור מכלי זכוכית: שיטת הניפוח והניפוח, המשמשת למכלים עם צוואר צר בלבד ושיטת הלחיצה והניפוח, אשר משמשת לייצור צנצנות ומכלים בעלי צוואר צר. מכונות העיצוב אוחזות ומזיזות את החלקים היוצרים את המכל. המכונה מורכבת מ -19 מנגנונים בסיסיים המשמשים ליצירת בקבוק. על פי רוב היא מופעלת באמצעות אוויר דחוס (לחץ גבוה - 3.2 בר ולחץ נמוך - 2.8 בר). המנגנונים של מכונת העיצוב מתוזמנים בצורה אלקטרונית, באופן שיוצר תיאום בין התנועות של כל המנגנונים במכונה. לאחר תהליך העיצוב, חלק מהמכלים - במיוחד אלה המיועדים למשקאות אלכוהוליים - עוברים טיפול לשיפור העמידות הכימית של החלק הפנימי של המכל. תהליך זה מכונה טיפול פנימי או דילקליזציה. תהליך זה מתבצע בדרך כלל באמצעות הזרקה של תערובת גז המכילה גופרית או פלואור בטמפרטורות גבוהות לתוך בקבוקים. הגז מועבר למיכל באמצעות האוויר המשמש בתהליך העיצוב, או באמצעות זרבובית, אשר מפנה זרם של גז אל פיית הבקבוק לאחר עיצובו. בזמן שהזכוכית מתקררת, היא מתכווצת ומתמצקת. הלחצים הנוצרים במהלך תהליכי ההתכווצות וההתמצקות עלולים להחליש את הזכוכית כאשר הקירור אינו אחיד. החישול נועד לקרר את הזכוכית בצורה אחידה כדי למנוע את ההחלשות שלה. תנור החישול מחמם את המכולה לכ 580°C ואז מקרר אותה במשך 20 - 60 דקות, בהתאם לעובי הזכוכית. התפקיד של הקצה הקר של ייצור מכלי זכוכית הוא להשלים את המשימות האחרונות בתהליך הייצור: לרסס את המכלים בציפוי פוליאתילן ששומר על עמידותם, לוודא שאין פגמים במכלים, לתייג את המכלים ולארוז אותם לקראת המשלוח. מראה מדיה וקבצים בנושא ייצור זכוכית בוויקישיתוף ייצור זכוכית, דף שער בספרייה הלאומית
פרוקטוז 2,6-ביספוספט

פרוקטוז 2,6-ביספוספט (באנגלית: Fructose 2,6-bisphosphate או F26BP) היא מולקולה אורגנית שמשפיעה בצורה אלוסטרית על פעולתם של האנזימים פוספופרוקטוקינאז 1 (PFK1) ופרוקטוז 1,6 ביספוספטאז (FBPase-1) ובכך מווסתת את התהליכים המטבוליים גליקוליזה וגלוקונאוגנזה. PFK-1 הוא אחד האנזימים החשובים ביותר לנשימה התאית. לאחר שגלוקוז הפך לפרוקטוז האנזים מקטלז ריאקציה אקסרגונית בה הפרוקטוז מסומן על ידי זרחון להפוך לפירובט בהליך הגליקוליזה. בתנאים פיזיולוגיים סטנדרטים האנזים PFK-1 כמעט ולא פעיל, והמולקולה F26BP מגבירה את האפיניות של PFK-1 לגלוקוז וכך גורמת לתהליך הגליקוליזה להתרחש. כמו כן, המולקולה מורידה את האפיניות של האנזים לציטרט, אחד התוצרים במעגל קרבס ול-ATP, מולקולה המשמשת לאגירת אנרגיה בתא. מולקולות אלו נקשרות גם הן ל-PFK1 ומנמיכות את פעילותו. זאת משום שריכוז גבוה שלהם בתא מאותת על עודף אנרגטי, דבר המפחית את הצורך בגליקוליזה. האנזים FBPase-1 הוא אנזים מרכזי בהליך הגלוקונאוגנזה אשר מקטלז את הריאקציה ההפוכה ל- PFK-1, כלומר הוא לוקח פרוקטוז מסומן מוסמן עם קבוצת זרחה, ומסיר את הסימון הזרחני. F26BP מקטין את הפעילות של אנזים זה באמצעות השפעה אלוסטרית, ובכך מקטין את סינתזת הסוכר בתא. האנזים אשר מיעד פרוקטוז להיות F26BP נקרא פוספופרוקטוקינאז 2 (PFK-2). אנזים זה מקטלז סימון של פחמן 2 בפרוקטוז 6 פוספט עם קבוצת זרחה. האנזים אשר מבצע את הסרת קבוצת הזרחה נקרא פרוקטוז 2,6 ביספוספטאז (FBPase-2). את האנזימים האלו הגוף מבקר על ידי הוספת קבוצת זרחה עליהם כאשר התגובה של כל אחד מהאנזימים הפוכה לחברו. כאשר מוספת קבוצת זרחה PFK-2 הוא נהיה פחות פעיל אך FBPase-2 נהיה יותר פעיל. מנגד כאשר מוסרת קבוצת הזרחה PFK-2 נהיה פעיל ו FBPase-2 נהיה פחות פעיל. אחת הדרכים לווסת את זרחון האנזימים השולטים על כמויות פרוקטוז 2,6 ביספופאט היא על ידי ההורמון גלוקגון. הורמון זה מופרש כאשר יש ירידה ברמות הגלוקוז בדם, מעלה את רמת ה-cAMP. רמות גבוהות של cAMP מגבירות את פעילות ההורמון שמזרחן את PFK-2 ואת FBPase-2. כתוצאה מהזרחון FBPase-2 נהיה יותר פעיל ולכן ריכוז F26BP פוחת. הפחתה זו מניעה את תהליכי הגלוקונאוגנזה בכבד, ומעכבת פירוק סוכר בתהליך הגליקוליזה. מנגד פועל גם ההורמון אינסולין, שמשפיע בצורה הפוכה על ריכוזי F26BP. אינסולין מעלה את רמת האקטיביות של האנזים שמסיר את קבוצת הזרחה מ PFK-2 ומ FBPase-2, כתוצאה מכך PFK-2 נהיה פעיל יותר ומזרחן יותר פרוקטוז 6 פוספט. זרחון זה מעלה את רמות F26BP. מעגל קורי חמצון בטא קינטיקת מיכאליס-מנטן Lehninger, A. L., Nelson, D. L., Cox, M. M., & Cox, M. M. (2005). Lehninger principles of biochemistry. Macmillan. מדיה וקבצים בנושא פרוקטוז 2,6-ביספוספט בוויקישיתוף
קדד משולחף

קדד משולחף (שם מדעי: Astragalus spinosus) הוא צמח עשבוני רב שנתי בצמחיית ארץ ישראל ממשפחת הפרפרניים. גדל בייחוד בבתי גידול יובשניים, כדוגמת נחלים בנגב ובערבה. מין נפוץ באופן יחסי. פורח באביב. ניכר בפרותיו המשולחפים שהעניקו לו את שמו. מצוי בחוף הים התיכון, כרמל, מדבר שומרון, הרי יהודה, מדבר יהודה ובקעת ים המלח, נגב צפוני, נגב והרי אילת, ערבה, בקעת הירדן. הצמח בנוי מגבעול מרכזי עגול אליו מחוברים ענפים דקיקים המקנים לו שטח פנים רחב לתפיסת נוזלים. כידוע האקלים במדבר אינו מאופיין במי גשמים רבים לכן מבנה זה מאפשר לו לחיות במדבר הצחיח. פרותיו מצויים בגוון ורדרד הנוטה לוורוד חיוור. הצמח מאופיין בקוצים חדים במיוחד. מבנה העלה מאופיין כתמים. גובהו 30–55 ס"מ. העלה מנוצה, מורכב מ-4–5 זוגות עלעלים. מדיה וקבצים בנושא קדד משולחף בוויקישיתוף קדד משולחף, באתר NCBI (באנגלית) קדד משולחף, באתר האנציקלופדיה של החיים (באנגלית) קדד משולחף, באתר צמח השדה קדד משולחף, באתר צמחיית ישראל וסביבתה קדד משולחף, באתר GBIF (באנגלית) קדד משולחף, באתר The Plant List (באנגלית) קדד משולחף, באתר IPNI (באנגלית) Elad Oreg, העם הנבחר על ידי עצמו: 3 הערות על בחירה וטרגדיה בת 4000 The Self Chosen People: 3 Remarks on Choice and a 4000 Years Tragedy, SSRN Electronic Journal, 2019 doi: 10.2139/ssrn.3488581
מפרץ פאראדייס

מפרץ פאראדייס או נמל פאראדייס או פאראדייס הארבור (באנגלית: Paradise Bay או Paradise Harbor) הוא מפרץ רחב בחוף המערבי של ארץ גרהאם שבאנטארקטיקה. המפרץ מצוי בין נקודת דות'יירז ונקודת לניז שבחוף דנקו (החוף שמדרום וממזרח למפרץ), האי למר נמצא מצפון למפרץ; והאי ברייד ממערב לו; מעבר אגירה מאפשר כניסה למפרץ מכיוון צפון מזרח, תעלת ברייד מאפשר כניסה מכיוון מערב, ותעלת פרגסון מאפשר כניסה מכיוון דרום. המפרץ התגלה ומופה בשנת 1898 על ידי הספינה בלגיקה, של המשלחת האנטארקטית הבלגית, אשר חקרה את האזור בין השנים 1897–1899. ציידי לווייתנים נורווגים עשו שימוש במעבר משנת 1913. שמו של המפרץ ניתן לו על ידי ציידים אלה, והשתמשו במפרץ כנמל החל משנת 1920. המפרץ היה אחד משני אתרים ששימשו את צידיי הלווייתנים כמקומות עצירה (השני בהם הוא נמל נקו). ארגנטינה הקימה על חוף המפרץ את בסיס אלמירנטה בראון וצ'ילה הקימה אף היא תחנת מחקר - הבסיס האנטארקטי גונזאלס וידלה. ב-1950 הוקם ליד הבסיס הצ'יליאני מחסה לכבודו של גבריאל גונסאלס וידלה, ראש המדינה הראשון שביקר באנטארקטיקה. המחסה מהווה דוגמה לפעילות המחקר באנטארקטיקה שקדמה לשנה הגאופיזית הבינלאומית. אתר זה הוכרז כאתר מורשת היסטורי אנטארקטי (אתר שמספרו - HSM 30), בעקבות הצעה של צ'ילה לפי אמנת אנטארקטיקה. בשל יופיו המפרץ הוא אתר תיירות פופולרי (ביחס לאתרים אחרים באנטארקטיקה), וספינות נופש רבות עוצרות בו. האתר הוא האתר המתוייר ביותר באנטארקטיקה. המפרץ (ונמל נקו), הם שתי נקודות העצירה לתיירים המבקשים לבקר באנטארקטיקה. רשימת האתרים ההיסטוריים ואתרי המורשת באנטארקטיקה נכון לשנת 2015 (מסמך להורדה) מדיה וקבצים בנושא מפרץ פאראדייס בוויקישיתוף מפרץ פאראדייס, באתר הסקר הגאולוגי של ארצות הברית מפרץ פאראדייס, באתר הגאזט המשווה האנטארקטי SCAR של ממשלת אוסטרליה מפרץ פאראדייס, סרטון באתר יוטיוב מידע גאוגרפי והיסטורי מידע היסטורי על חקר המפרץ ומיפויו חקר האזור ראו ב"לקריאה נוספת" ב"רשימת האתרים ההיסטוריים ואתרי המורשת באנטארקטיקה", בעמ' 7 מידע על תיירות לאתר תיירות באנטארקטיקה
פריון (עוף)

פריון (שם מדעי: Pachyptila; משמעות השם: "נוצות רחבות") הוא סוג של עופות ימיים ממשפחת היסעוריים המפליג לאורך האוקיינוסים הדרומיים לאורך גלים גבוהים ואזורים מוכי סופות והמין פריון הפיה (Pachyptila turtur) מתרבה גם באזורים טרופיים. סוג זה קרוב ליסעור הכחול ושייך לצידו לשבט Prion. הוא מכיל 6 מינים. הפריונים הם עופות ים קטנים בגודל של יונה או פחות, והם מותאמים לתעופה בסערות ימיות. הם בעלי מקור שחור ארוך איתו הם מסננים זואופלנקטון, דגים קטנים וחסילונים מפני המים ומעליו בלוטות מלח, דרכו נפלט מלח הים שהם שותים. עופות אלה חיים עם בן זוג קבוע ומטילים ביצה אחת באיים מרוחקים בתוך מחילות. שני ההורים מגדלים יחד את האפרוח. האפרוח והוריו יכולים להיטרף בידי חמסניים, שחפיים, פרגטיים, טורפי ים וכרישים. הם בעלי חומצות קיבה חזקות כמו טריגליצריד אשר הם יכולים להתיז על אויביהם אם הם נתפסים. פריון הפיה (Pachyptila turtur) פריון דק-מקור (Pachyptila belcheri) פריון פולמאר (Pachyptila crassirostris) פריון רחב-מקור (Pachyptila vittata) פריון אנטארקטי (Pachyptila desolata) פריון סאלווין (Pachyptila salvini) מדיה וקבצים בנושא פריון בוויקישיתוף פריון, באתר ITIS (באנגלית) פריון, באתר NCBI (באנגלית) פריון, באתר Animal Diversity Web (באנגלית) פריון, באתר האנציקלופדיה של החיים (באנגלית) פריון, באתר GBIF (באנגלית) פריון, באתר אנציקלופדיה בריטניקה (באנגלית)
Kemama

Kemama (בעברית: טוב אמא) הוא שיר באנגלית, שנכתב והולחן על ידי אוסמה ורסה אטיל, בני כריסטו, צ'ארלס ספרונג ורודי ריי ובוצע על ידי בני כריסטו. השיר ייצג את צ'כיה באירוויזיון 2020 ברוטרדם, הולנד, לאחר שנבחר במסגרת הגמר הלאומי הצ'כי, ESCZ 2020, שנערך בפראג ב-3 בפברואר 2020. סרטון השיר "Kemama" באתר יוטיוב אנטוני גריינג'ר, Czech Republic: Benny Cristo to Eurovision 2020, יורוויקס, 3 בפברואר 2020 ערך זה הוא קצרמר בנושא שירים ובנושא צ'כיה. אתם מוזמנים לתרום לוויקיפדיה ולהרחיב אותו.
בני כריסטו

בן דה סילבה כריסטובאו (בצ'כית: Ben Da Silva Cristovao, בפורטוגזית: Ben da Silva Cristóvão נולד ב-8 ביוני 1987), ידוע בשם הבמה שלו בני כריסטו, הוא זמר, פזמונאי ושחקן צ'כי ממוצא אנגולי, כריסטו ייצג את צ'כיה באירוויזיון 2021, לאחר שזכה בגמר הלאומי של ארצו. בן דה סילבה כריסטובאו נולד ב-8 ביוני 1987 בפלזן שבצ'כיה למשפחה ממוצא אנגולי. מאז ילדותו התעסק כריסטו בספורט לצד המוזיקה, הוא התחרה בענף הג'יו ג'יטסו הברזילאי לצד שירה וריקוד. כריסטו ידוע בעיקר בעקבות השתתפותו בעונה הראשונה של הפורמט הצ'כי של "איידול" בשנת 2009, בה הגיע לגמר, למקום השביעי. בשנת 2010 הוציא כריסטו את אלבום הבכורה שלו. ב־2020 זכה כריסטו בגמר הלאומי הצ'כי לאירוויזיון, עם 22 נקודות ועם פער מהמקום השני. הוא צפוי היה להתמודד באירוויזיון 2020 עם השיר "Kemama" אך התחרות בוטלה של התפשטות נגיף הקורונה במדינות אירופה. לקראת אירוויזיון 2021 הודיעה רשת הטלוויזיה הצ'כית שכריסטו ייצג את צ'כיה באירוויזיון הבא משום שאף על פי שנבחר להתמודד בתחרות - לא זכה לעשות זאת בשנה שעברה. הוא יבצע את השיר "Omaga" על בימת חצי הגמר השני של האירוויזיון. ב-20 במאי 2021, כריסטו ביצע את השיר בחצי הגמר השני של התחרות וכשל בניסיונו להעפיל לגמר. בשנת 2018 לוהק לתפקיד משחק קטן בסרט הקולנוע הצ'כי "Medieval" אודות חיו של המצביא הצ'כי יאן ז'יז'קה. הסרט עתיד לצאת לאקרנים במהלך 2022. ב-21 ביולי 2023 הוציא את הסינגל "Brighter Day" עם שרה ג'יימס. מדיה וקבצים בנושא בני כריסטו בוויקישיתוף בני כריסטו, ברשת החברתית פייסבוק בני כריסטו, ברשת החברתית אינסטגרם בני כריסטו, סרטונים בערוץ היוטיוב בני כריסטו, במסד הנתונים הקולנועיים IMDb (באנגלית) בני כריסטו, במסד הנתונים הקולנועיים KinoPoisk (ברוסית) בני כריסטו, באתר ספוטיפיי בני כריסטו, באתר Last.fm (באנגלית) בני כריסטו, באתר AllMusic (באנגלית) בני כריסטו, באתר MusicBrainz (באנגלית) בני כריסטו, באתר דיזר בני כריסטו, באתר Discogs (באנגלית) בני כריסטו, באתר Songkick (באנגלית) בני כריסטו, באתר Genius Czech Republic: Benny Cristo to Eurovision 2020, אתר יורוויקס, 3 בפברואר 2020 צ'כיה: בני כריסטו יבצע באירוויזיון את השיר "KEMAMA", באתר EuroMix איגוד השידור האירופי: תחרות האירוויזיון בוטלה!, באתר EuroMix צ'כיה: בני כריסטו יתמודד באירוויזיון 2021!, באתר EuroMix
אלקית ננסית

אלקית ננסית (שם מדעי: Aethia pusilla) היא מין של עוף ימי ממשפחת האלקיים ומהסוג אלקית והיא הקטנה שבכל בני משפחת האלקיים. היא מצויה בטבע בצפון אלסקה וצפון-מזרח סיביר סביב חופי האוקיינוס השקט, באזורים של כיפת קרח. להקות ענק של עוף ימי זה מקננות באיים האלאוטיים, האי סנט לורנס והאי דיומיד הקטן, עם מעל 9 מיליון עופות מקננים. דבר זה הופך את האלקית לנפוצה שבעופות הים בצפון אמריקה. האלקית היא הקטנה באלקות, והיא מגיעה לאורך 15 סנטימטרים ולמשקל 70 עד 101 גרמים. האלקית בעלת כסות נוצות אפור-כהה עם בטן לבנה מעט מנומרת בגבולות והרגליים אפורות בעלות קרומי שחייה רחבים. הראש כהה יותר והמקור ורוד עם בסיס שחור. העיניים לבנות ומאחוריהם פס לבן דק. האלקית ניזונה בים בעיקר משטרגליים מהסוג Neocalanus הגודשים את הימים הצפוניים. הם ניזונים גם מקרילאים, פטרופודים (אנ') ומזואופלנקטון צף שהם מלקטים. את טרפם האלקיות מחפשות באזורים שופעים עקב עליית מי העומק המציפים את התרמוקלינה בפלנקטון עשיר. כמו מרבית האלקות היא יודעת לשחות היטב בתנועת כנפיה מתחת למים, אך היא מעופפת גרועה מאוד. האלקית הקטנה יכולה לאכול עד 86% מממדי גופה כל יום. אלקית זו מקננת בלהקות ענק לצד קרובתה - אלקית מצוייצת, ולעיתים עופות ים נוספים ושם מגדלים אפרוח אחד המתבגר במהירות ותוך שבוע יכול לצלול ולדוג בים. הריכוז הגבוה מגן על הלהקה מטורפים, אם כי חדירה של שועלי שלג ושל חולדות טורפים לאיים האלאוטיים גררה ירידה חדה במספרם. זיהום נפט הנשפך לים סכנה מהווה נוספת לעוף. למרות הסכנות הם אינם מצויים בסכנת הכחדה עקב האוכלוסיות הגדולות שלהם. מדיה וקבצים בנושא אלקית ננסית בוויקישיתוף אלקית ננסית, באתר ITIS (באנגלית) אלקית ננסית, באתר NCBI (באנגלית) אלקית ננסית, באתר GBIF (באנגלית) אלקית ננסית באתר הרשימה האדומה של IUCN
יחסי ברוניי–תאילנד

יחסי ברוניי–תאילנד הם היחסים הבילטרליים שבין ברוניי לבין תאילנד. לברוניי שגרירות בבנגקוק, ולתאילנד יש שגרירות בבנדר סרי בגוואן. היחסים בין המדינות הוגדרו מאז ומעולם כקרובים. היחסים בין המדינות כוננו בשנת 1984. בשנת 2012, הסולטן של ברוניי חסן אל-בולקיה ערך ביקור ממלכתי בתאילנד. בהמשך, ראש ממשלת תאילנד יינגלאק צ'ינוואט השתתפה בחתונה המלכותית של בתו של בולקיה, הנסיכה הג'ה חפיזה סורול בולקיה באותה שנה. שתי המדינות משתפות פעולה בתחומי חקלאות, אנרגיה, חינוך וחלאל. כיום, תאילנד מבקשת להשקיע בענף הנפט והגז בברוניי ולפתח פרויקטים משותפים בתחום האנרגיה המתחדשת. כמו כן, נחתם מזכר הבנות בנושא שיתופי פעולה בחקלאות, עבודה, כפל מס וסחר בבני אדם. תאילנד הייתה הספקית העיקרית של האורז בברוניי, כשייצאה 95% ממלאי האורז של ברוניי. עקב כך, ברוניי הביעה עניין ללמוד את טכנולוגיית גידול האורז מתאילנד. בשנת 2011 הייתה ברוניי שותפת הסחר התשיעית בגודלה עבור תאילנד, כשהיקף המסחר הכולל בין שתי המדינות הגיע ל -269 מיליון דולר. עיקר הייצוא מתאילנד כולל אורז, מלט, קרמיקה, מוצרי גומי, נייר ועיסה, ואילו היבוא מברוניי הוא בעיקרו ברזל ופלדה. מדיה וקבצים בנושא יחסי ברוניי–תאילנד בוויקישיתוף "Brunei-Thailand Relations". Ministry of Foreign Affairs and Trade (Brunei). אורכב מ-המקור ב-22 בפברואר 2014. נבדק ב-9 בפברואר 2014. {{cite web}}: (עזרה) Oxford Business Group (2011). The Report: Brunei Darussalam 2011. Oxford Business Group. pp. 36–. ISBN 978-1-907065-52-1. "Brunei, Thailand to boost economic ties". The Brunei Times. 1 ביולי 2012. אורכב מ-המקור ב-23 בספטמבר 2015. נבדק ב-9 בפברואר 2014. {{cite web}}: (עזרה) "Brunei strengthens bilateral ties with Thailand". The Borneo Post. 24 בנובמבר 2012. נבדק ב-9 בפברואר 2014. {{cite web}}: (עזרה) "HM visit strengthens Brunei-Thai relations". The Brunei Times. 3 ביולי 2012. אורכב מ-המקור ב-23 בספטמבר 2015. נבדק ב-9 בפברואר 2014. {{cite web}}: (עזרה) "The Sultan of Brunei Darussalam to Visit Thailand". The Government Public Relations Department (Thailand). 27 ביוני 2012. אורכב מ-המקור ב-21 בפברואר 2014. נבדק ב-9 בפברואר 2014. {{cite web}}: (עזרה)
יבלוצ'קובה (מכתש פגיעה)

מכתש יבלוצ'קובה הוא מכתש פגיעה הנמצא על נוגה אשר קרוי על שמה של שחקנית התיאטרון הרוסית ששיחקה בתיאטרון מאלי, אלכסנדרה יבלוצ'קובה. האיגוד האסטרונומי הבינלאומי הכריז על שמו של המכתש ב-1985. Olin, Norma (1970). Index to women of the world from ancient to modern times;: Biographies and portraits (Useful reference series). Westwood, Mass: F. W. Faxon. ISBN 978-0873050975. Batson R.M., Russell J.F. (1994), Gazetteer of Planetary Nomenclature, United States Geological Survey Bulletin 2129. Davies M.E., Dwornik S.E., Gault D.E., Strom R.G. (1978), Atlas of Mercury, NASA Scientific and Technical Information Office. А.Квасников. Меркурий. Planetary Names: Crater, craters: Yablochkina on Venus, planetarynames.wr.usgs.gov Working Group for Planetary System Nomenclature, Gazetteer of Planetary Nomenclature 1994, Washington, International Astronomical Union, United States Government Printing Office, 1995, 295 p ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
רמת אלגר

רמת אלגר (באנגלית: Elgar Uplands) היא רמה, בחלקו הצפוני של האי אלכסנדר, שבאנטארקטיקה. הרמה מתנשאת לגובה של 1,900 מטרים מעל פני הים. הרמה ממוקמת בין מעבר טאפטס (שמצפון לה), לבין קרחון סאליבן (שמדרום לה). הרמה התגלתה ומופתה באופן חלקי לראשונה מן האוויר, על ידי המשלחת הבריטית אל ארץ גרהאם בשנת 1937. הרמה מופתה מחדש בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. הרמה צולמה על ידי לוויני לנדסט של ארצות הברית בפברואר 1975. שמה של הרמה ניתן לה על ידי הוועדה המייעצת לשמות אנטארקטיים של בריטניה. הרמה נקראת על שמו של המלחין האנגלי סר אדוארד אלגר; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. רמת אלגר באתר הסקר הגאולוגי של ארצות הברית רמת אלגר באתר הגאזט האנטארקטי המשווה SCAR של ממשלת אוסטרליה בלוג המתאר ביקור באזור אתר ה-BBC מידע גאוגרפי והיסטורי מידע היסטורי על מתן שמות אתרים באזור
קרחון גילברט (אנטארקטיקה)

קרחון גילברט (באנגלית: Gilbert Glacier) הוא קרחון בצפון האי אלכסנדר, שבאנטארקטיקה. אורכו של הקרחון 37 קילומטרים. הקרחון זורם לכיוון דרום משדה השלג ניקולס ונשפך אל הדום הקרח מוצרט. הקרחון מופה בשנת 1960 על ידי ד. סירל מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון נתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של הליבריתן (מחבר האופרות) האנגלי ויליאם שוונק גילברט (שם הקרחון ניתן בו בעת שניתן שם לקרחון סאליבן - על שמו של סר ארתור סאליבן שותפו של גילברט); וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. • M. Braun, A. Humbert, and A. Moll, Changes of Wilkins Ice Shelf over the past 15 years and inferences on its stability, The Cryosphere, 3, 41–56, 2009 www.the-cryosphere.net/3/41/2009/ קרחון גילברט באתר הסקר הגאולוגי של ארצות הברית קרחון גילברט באתר הגאזט האנטארקטי המשווה SCAR של ממשלת אוסטרליה קרחון גילברט באתר mindat מפת אזור קרחון גילברט גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על מנת שמות אתרים באזור
קרחון גילברט

האם התכוונתם ל... קרחון גילברט (אנטארקטיקה) – קרחון באי אלכסנדר שבאנטארקטיקה קרחון גילברט (קולומביה הבריטית) – קרחון בפרובינציית קולומביה הבריטית שבקנדה קרחון גילברט (נונאווט) – קרחון בטריטוריית נונאווט שבקנדה
קרחון סאליבן

קרחון סאליבן (באנגלית: Sullivan Glacier) הוא קרחון בחלקו הצפוני של האי אלכסנדר, שבאנטארקטיקה. הקרחון זורם לכיוון מערב, ונשפך אל קרחון גילברט (אנטארקטיקה), מדרום לרמת אלגר. גובהו של הקרחון 600 מטרים מעל פני הים. הקרחון התגלה לראשונה ממרחק, על ידי המשלחת הבריטית אל ארץ גרהאם בשנת 1937. הקרחון מופה בשנת 1960 על ידי דרק סירל (D. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמו של הקרחון נתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של המלחין האנגלי סר ארתור סאליבן (שם הקרחון ניתן בו בעת שניתן שם לקרחון גילברט - על שמו של ויליאם שוונק גילברט שותפו של סאליבן); וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. קרחון סאליבן באתר הסקר הגאולוגי של ארצות הברית קרחון סאליבן באתר הגאזט האנטארקטי המשווה SCAR של ממשלת אוסטרליה קרחון סאליבן באתר mindat מפת אזור קרחון סאליבן גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי מידע היסטורי על מנת שמות אתרים באזור
יום הזיכרון (הולנד)

יום הזיכרון למתים (בהולנדית: Dodenherdenking) הוא יום הזיכרון השנתי להרוגיה של הולנד - חיילים ואזרחים - במלחמת העולם השנייה ואחריה. הוא מתקיים מדי שנה ב-4 במאי. טקס הזיכרון המרכזי ביום זה מתקיים בכיכר הדאם בעיר אמסטרדם. יום הזיכרון הונהג בהולנד לאחר תום מלחמת העולם השנייה. מועדו נקבע ליום אחד לפני חגיגות יום השחרור - 5 במאי, יום השנה לכניעת כוחות הכיבוש הגרמניים בהולנד ב-5 במאי 1945. מאז 1961 מאזכר יום הזיכרון לא את מתי מלחמת העולם השנייה בלבד, אלא גם את נופלי הולנד בקונפליקטים שהתרחשו לאחריה. טקס האזכרה המרכזי מתקיים ביום הזיכרון בשעה 20:00 בכיכר הדאם באמסטרדם, למרגלות האנדרטה הלאומית (אנ') המוצבת בה. בטקס משתתפת המשפחה המלכותית של הולנד, נציגי הפרלמנט והממשלה, מנהיגים צבאיים, חברי המחתרת לשעבר ונכבדים נוספים וכ-20 אלף צופים מקרב הקהל הרחב. דגל המדינה מונף בחצי התורן. בסמוך לשעה 20:00 מניחים המלך והמלכה זר למרגלות האנדרטה. לאחר מכן מקוימות בכל רחבי המדינה שתי דקות דומייה, שבמהלכן נפסקת כל התנועה. לאחר נגינת ההמנון הלאומי מדקלם משורר צעיר את שירו, שנבחר בתחרות מיוחדת לקראת 4 במאי. ניצולי הכיבוש הגרמני ואחריהם נציגי הפרלמנט, הממשלה והצבא מניחים זרים נוספים וראש עיריית אמסטרדם או אישיות רמה אחרת נושאים נאום. לפני הטקס בכיכר נערך טקס זיכרון בכנסייה החדשה (אנ') הממוקמת בשולי הכיכר בהשתתפות קהל מוזמנים של כ-1,700 איש. מאז 1987 מארגנת את הטקסים הוועדה הלאומית ל-4 ו-5 במאי (אנ'). טקסים לרגל יום הזיכרון והנחת זרים נערכים במקביל לטקס המרכזי בערים רבות נוספות בהולנד. הם נערכים גם במספר אתרים הקשורים במאורעות מלחמת העולם השנייה: בבית הקברות הצבאי בכפר Grebbeberg (אנ'), ליד אתר שבו התחולל אחד הקרבות הקשים במהלך הפלישה הגרמנית להולנד ב-1940; ב-Waalsdorpervlakte (אנ') - אתר בקרבת חוף הים מצפון לעיר האג, שבו נרצחו אנשי מחתרת הולנדים רבים על ידי הגרמנים; באתר ההולנדסה סחאובורח באמסטרדם; באתרי מחנות הריכוז באמרספורט ובפיכט. מדיה וקבצים בנושא יום הזיכרון בוויקישיתוף אתר האינטרנט הרשמי של יום הזיכרון (בהולנדית) אתר הוועדה הלאומית ל-4 ו-5 במאי (באנגלית) תקציר אירועי ה-4 במאי פרטי טקסי ה-4 במאי